Indhold i kufferten
1) Refleksioner
Tag en refleksionssnak med børnene om deres tanker og forventninger til forestillingen:
Hvad ser de på plakaten? Hvad handler den om? Hvem vil de møde? Hvad kommer der til at ske? Hvorfor tror de, forestillingen hedder det, den hedder?

2) Brev fra nissepigen Fiona
Vedhæftet finder I et nissebrev fra Fiona. Læs det højt for børnene, og snak med børnene om, hvad en nisseopgave kan være?

3) Nisseopgaver
På bagsiden af brevet finder I en liste over ting, I sammen kan lave i klassen. Her er der en uddybning til, hvordan man kan gå til opgaverne. Måske I selv har flere nisseopgaver i ærmet.

Byt om på sokkerne
En drillenisse kan godt li’ at lave skøre ting, det kunne fx være at bytte om på sine sokker, vende trøjen forkert eller andet I finder på. 

Kravlenisser
Kopier skabelonerne på karton eller kraftigt papir, farvelæg dem og placer dem alle mulige sjove steder i klassen. 

Giv hyggelige gaver
Fortæl at nisser spreder julemagi ved at give gaver og gøre søde ting for andre. Gaverne kan være et stykke slik, en tegning eller en særlig sten fra legepladsen. 

Find en nissehue
Tag en nissehue med i klassen og gem den et sted og få børnene til at hjælpe med at finde nissehuen. 

Vend skoene på hovedet 
Tag nogle børn med ud i garderoben og vend alle skoene på hovedet. 

Lav julehjerter og kræmmerhuse
Brug vores skabelon til at lave julehjerter og kræmmerhuse til at pynte skolen med. 

Automatisk genereret beskrivelse]4) Venskabssang
Hør venskabssangen og lær dansen til omkvædet af sangen (dansen vises ved 1.33). Til resten af musikken kan man danse i en rundkreds og børnene kan skiftevis gå ind i midten og lave et dansemove. Snak med børnene om, hvordan man viser, at man er gode venner med nogen. 


5) Efter I har set forestillingen 
Julesok
Nissepigen Fiona bliver gode venner med menneskedrengen Kim. Brug tegningen til at snakke med børnene om, hvad man kan putte i en julesok til en ven. I kan sammen dekorere julesokken og hænge den op i klassen.

Refleksioner
Hvad husker I allerbedst fra forestillingen? – Kan du huske… 
• Hvorfor tror I nu, at forestillingen hedder det, den hedder? 
• Hvilke levende figurer mødte I i forestillingen? 
• Hvordan så teaterrummet ud, og hvilke ting (rekvisitter) var der på scenen? 
• Hvad synes I, at forestillingen handlede om?

Tegn din teateroplevelse
Børnene kan tegne/skrive det de husker fra teateroplevelsen. Hvad synes de var vigtigt, godt eller spændende ved teateroplevelsen?

